La Fundació de Patrimoni Industrial i Memòria Obrera estrena lloc web
23 de setembre 2019

![](/media/ekiprc5j/34_c_captura.jpg)  
  

La Fundació de la Comunitat Valenciana de Patrimoni Industrial i Memòria Obrera del Port de Sagunt estrena lloc web amb un disseny més modern, senzill i intuïtiu. Entre les principals novetats d'este espai, destaca el protagonisme dels continguts multimèdia i la major integració amb les xarxes socials. Este nou lloc web, accessible en l'adreça [fundacioportdesagunt.com](https://fundacioportdesagunt.com/), permetrà consultar informació relacionada amb la missió i valors de la Fundació, la composició del Patronat, els espais que gestiona, les activitats i projectes en curs, així com informació jurídica i econòmica. Destaca la secció _Company Town_, una aproximació a la història i al patrimoni industrial de la ciutat a través d'una línia de temps i un mapa interactiu dels elements patrimonials que componen la ruta ERIH del Port de Sagunt. 

  

Tots els continguts estan disponibles en valencià i castellà i s'està treballant per a llançar pròximament la versió en anglés. Creada amb disseny _responsive design_ permet una correcta visualització en els diferents dispositius (ordinadors, telèfons intel·ligents o tabletes). La construcció d'este espai ha comptat amb el suport de la Conselleria d'Educació, Cultura i Esport a través de la línia d'ajudes de projectes singulars de foment del valencià i del multilingüisme en l'àmbit social. 

  

Esta nova eina digital, realitzada per l'empresa local Mandrango, suposa un pas important per a la consolidació de la Fundació com a organització activa en el procés de posada en valor del patrimoni industrial i la memòria obrera del Port de Sagunt.

  

*   [](http://www.facebook.com/sharer.php?u=https://aytosagunto.es/va/actualitat/la-fundacio-de-patrimoni-industrial-i-memoria-obrera-estrena-lloc-web/ "Facebook")
*   [](http://twitter.com/share?url=https://aytosagunto.es/va/actualitat/la-fundacio-de-patrimoni-industrial-i-memoria-obrera-estrena-lloc-web/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-fundacio-de-patrimoni-industrial-i-memoria-obrera-estrena-lloc-web/ "Linked In")
*   [](mailto:?body=https://aytosagunto.es/va/actualitat/la-fundacio-de-patrimoni-industrial-i-memoria-obrera-estrena-lloc-web/)